MUNICIPIUL  CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR. 221 
Consiliul Local al Municipiului Craiova, întrunit în şedinţa ordinară din data de 24.06.2010;

Având în vedere raportul nr.82731/2010 întocmit de Direcţia Economico - Financiară, prin care se propune prelungirea duratei contractului de concesiune nr. 2T/1995, încheiat între Consiliul Local al Municipiul Craiova  şi S.C. „ PATISERIA SPORT” S.R.L., având ca obiect terenul situat în municipiul Craiova, str. Calea Bucureşti, bl. A 22 şi rapoartele comisiilor de specialitate ale Consiliului Local al Municipiului Craiova nr. 96, 98, 99, 100/2010; 
În conformitate cu prevederile Ordonanţei de Urgenţă a Guvernului nr.54/2006 privind regimul contractelor de concesiune, aprobată prin Legea nr.22/2007 şi Hotărârea Guvernului nr.168/2007 pentru aprobarea Normelor metodologice de aplicare a Ordonantei de urgenta a Guvernului nr. 54/2006;
În temeiul art. 36, alin.2,  lit. c coroborat cu alin.5, lit. a, art. 45, alin.3, art.123, alin.1 şi art.61, alin.2 din Legea nr. 215/2001, republicată, privind administraţia publică locală;

                                             HOTĂRĂŞTE:
  Art.1. Se aprobă prelungirea, pe o perioadă de 7 ani şi 6 luni, respectiv până la 30.11.2017, a duratei contractului de concesiune nr. 2T/1995, modificat prin actele adiţionale nr.1/1996 2/1996 şi 3/2010, încheiat între Consiliul Local al Municipiul Craiova  şi S.C. „ PATISERIA SPORT” S.R.L., având ca obiect terenul aparţinând domeniului public al municipiului Craiova, în suprafaţă de 151,0 mp., situat în municipiul Craiova, str.Calea Bucureşti, bl. A 22.
Art.2.  Se interzice subînchirierea, cesiunea sau asocierea cu alte persoane fizice sau juridice, sub sancţiunea rezolvirii de drept a contractului prevăzut la art. 1, fără somaţie sau punerea în întârziere şi fără intervenţia instanţei judecătoreşti (pact comisoriu grad IV), autoritatea locală având dreptul să dezafecteze terenul concesionat ocupat de investiţiile realizate şi să dispună aducerea acestuia în stare iniţială pe cheltuiala exclusivă a concesionarului.
Art.3. Redevenţa aferentă terenului concesionat care face obiectul contractului de concesiune nr. 2T/1995 va fi renegociată, având ca preţ de pornire nivelul taxei stabilit prin Hotărârea Consiliului Local al Municipiului Craiova nr.449/2009. 

Începând cu anul 2011, redevenţa renegociată se va actualiza în funcţie de indicele preţurilor de consum comunicat de Institutul Naţional de Statistică. 
Art.4.  Se împuterniceşte Primarul municipiului Craiova să semneze actul adiţional la contractul de concesiune nr. 2T/1995, în formă modificată şi renegociată. 
Art.5. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.51/1995.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară,  Direcţia Impozite şi Taxe şi S.C. „ PATISERIA SPORT” S.R.L vor aduce la îndeplinire prevederile prezentei hotărâri.

